Ketupa rybárka

Ketupa rybárka  () je pomerne veľký druh rybožravej sovy z rodu ketupa (Ketupa) čeľade sovovité (Strigidae) z Ázie. 

 Rozšírenosť a ohrozenosť 
V nížinných oblastiach je zriedkavá. V podhorských a horských lesoch je ešte zriedkavejšia. Pomerne bežne sa vyskytuje pri potokoch pretekajúcich cez skalnaté lesné úseky v Indii v pohoriach Nílgiri (Modré vrchy) a Palani do  Na ostrove Cejlón (Srí Lanka) je to najbežnejší druh sovy. 

Podľa Medzinárodnej únie na ochranu prírody a prírodných zdrojov ketupa rybárka patrí medzi najmenej ohrozené druhy, trend celkovej populácie je považovaný za klesajúci z dôvodu deštrukcie biotopov. 

 Opis 
Ketupa rybárka je veľký druh sovy, meria 48, krídla merajú 355, chvost 175. Hmotnosť sa podarilo zistiť len u jedného samca 1105 g  a u jednej samici 1308 g.

Samička je väčšia ako samček. Poznávacím znakom sú široké ušká z pierok na hlave smerujúce do strán, zlatožlté oči a nejasne ohraničený tvárový disk s čiernymi čiarkami. Chrbtová strana je červenohnedá s tmavohnedými hrubšími škvrnami. Spodná časť je svetlo žltohnedá s jemným priečnym vlnkovaním a s výraznými zvislými čiarkami. Prsty nie sú operené.

Podobný druh je ketupa riečna, tá je však menšia, nemá tmavé čiarky na tvárovom disku a nemá jemné priečne vlnky na pierkach spodnej časti tela a ketupa hrdzavá, ktorá má svetlú tvárovú časť, nemá priečne vlnky na pierkach spodnej časti tela a pierka na chrbtovej strane vytvárajú svetlý pás.

 Rozšírenie 
Ketupa rybárka obýva rozsiahlu oblasť od Turecka na západe až po juhovýchodnú Áziu: juhozápadná časť Malej Ázie, severná Sýria, Irak a priľahlé časti Iránu po provinciu Pakistanu Sindh, celá India južne od pohoria Himaláje, Ásam, ostrov Cejlón, Mjanmarsko, Thajsko, Vietnam, severovýchodnú Čínu, juh Indočíny, provinciu Hainan a Malajský polostrov.

 Hlas 
Volanie samca ketupy rybárky je hlboké a trojslabičné, znie asi ako tu-hú-hu s vrcholom 0.2 kHz a s najčastejšou dĺžkou trvania jedného  frázy je 1.52 sekundy. Tento hlas vydáva v niekoľkosekundových intervaloch. Samica odpovedá oo alebo podobným hlasom ako samec. Bol tiež zaznamenaný veľmi hlboký dutý hlas búm-búm alebom búm-o-búm.

 Biotop 
Obýva lesy od nížin do  v blízkosti vody. Žije aj v starých mangroníkových lesoch, na plantážach, popri cestých, v líniovej príbrežnej vegetácii potokov a vodných nádrží, tiež pri ľudských sídlach. Obsadzuje aj strmé svahy pri vodných tokoch a v zarastených roklinách. V západnej časti svojho areálu rozšírenia žije v suchších biotopoch s prístupom k vode.

 Spôsob života 
Ketupa rybárka sa cez deň ukrýva v korune veľkých stromov. Aktívna je čiastočne aj cez deň, svoj úkryt opúšťa už pred západom slnka a počas tmavších zamračených dní loví aj cez deň. S obľubou sa kúpe v plytkej vode a čistí mokré perie.

 Hniezdenie 
Hniezdna doba ketupy rybárky začína v severnej Indii v novembri až marci (hlavne v januári a februári) a na Indickom polostrove v decembri až marci. Na ostrove Cejlón (Srí Lanka) v apríli. Hniezdia  v blízkosti vody v opustených stromových hniezdach väčších druhov vtákov, niekedy aj orlov (orlorodé), vo vidliciach veľkých stromov, na skalných rímsach a puklinách i v ruinách starých budov. Obsadené hniezdo prezrádza prítomnosť vývržkov a zvyškov potravy v okolí. Znášajú jedno až dve biele vajíčka okrúhleho tvaru. Priemerné rozmery 10tich vajíčok sú: 58.4x. Inkubačná doba trvá 38 dní a mláďatá sú letuschopné za 7 týždňov.

 Potrava 
Ketupa rybárka loví hlavne ryby, žaby a kraby, okrem toho aj hlodavce, vtáky, plazy a veľké druhy chrobákov. Z plazov bol dokumentovaný ulovený  dlhý varan a existuje pozrovanie, že sa kŕmil na zdochline krokodíla. Na svoju korisť striehne buď z pahýla, skaly pri potoku, alebo lieta nízko nad vodou. Loví korisť, ktorá je blízko pri hladine.

 Taxonómia  
Ketupu rybárku ako prvý taxonomicky zaradil Gmelin v roku 1788. Prvý nález bol z ostrova Cejlón a pomenoval ju Strix zeylonensis. Na základe  porovnania DNA bolo zistené, že rod Ketupa je bližšie príbuzný s rodom Bubo a mal by byť jeho podrodom.

Rozlišujú sa štyri poddruhy:

 Ketupa zeylonensis leschenaultii Temminck, 1820. Rozšírenie: celá India južne od pohoria Himaláje, Ásam, Mjanmarsko (okrem severovýchodnej časti krajiny) a Thajsko. Krídlo 370 – , chvost 186 – . Hmotnosť jedného samca 1105 g a jednej samice 1308g.
 Ketupa zeylonensis zeylonensis Gmelin, 1788. Obýva ostrov Cejlón. Tento poddruh je menší a tmavší ako leschenaultii. Krídlo 355 – , chvost 175 – . Hmotnosť jedného samca 1 105 g.
 Ketupa zeylonensis semenowi Zarudny, 1905. Juhozápadná časť Malej Ázie, severná Sýria, Irak a priľahlé časti Iránu po provinciu Pakistanu Sindh. Tento poddruh je veľmi svetlý a žltohnedý. Vrchná časť tela so sivým nádychom. Krídlo: u samcov 396, u samíc  399, chvost 197. Novšie bioakustické a genetické výskumy poukazujú na to, že tento poddruh by mohol byť považovaný za samostatný druh. Z pohľadu Európy hodnotí IUCN ketupu rybárku žijúcu v Turecku ako kriticky ohrozenú s počtom 100160 jedincov.IUCN Red list 2025.1 scope: Europe. Prístup 19. augusta 2025 
 Ketupa zeylonensis orientalis (Delacour, 1926). Obýva severovýchodné Mjanmarsko, Vietnam a severovýchodnú Čínu, juh Indočíny, Thajsko, provinciu Hainan a Malajský polostrov. Vrchná časť je tmavšia, spodná viac hnedožltá ako žltá. Krídlo: u samcov 365, u jednej samici  .

 Referencie 

 Iné projekty 

 Externé odkazy 



Kategória:Sovovité
Kategória:Najmenej ohrozené druhy